|  |
| --- |
| Številka: 007-497/2024/21 |
| Ljubljana, 19. december 2024  |
| EVA 2024-2330-0158 |
| ZADEVA: Uredba o spremembah in dopolnitvah Uredbe o neposrednih plačilih iz strateškega načrta skupne kmetijske politike 2023–2027 – predlog za obravnavo |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na …..…… seji dne………... sprejela naslednjiSKLEP:Vlada Republike Slovenije je izdala Uredbo o spremembah in dopolnitvah Uredbe o neposrednih plačilih iz strateškega načrta skupne kmetijske politike 2023–2027 in jo objavi v Uradnem listu Republike Slovenije. Barbara Kolenko Helbl generalna sekretarkaPriloga:* Predlog Uredbe o spremembah in dopolnitvah Uredbe o neposrednih plačilih iz strateškega načrta skupne kmetijske politike 2023–2027.

Sklep prejmeta:* Ministrstvo za kmetijstvo, gozdarstvo in prehrano,
* Služba Vlade Republike Slovenije za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| (Navedite razloge, razen za predlog zakona o ratifikaciji mednarodne pogodbe, ki se obravnava po nujnem postopku – 169. člen Poslovnika državnega zbora.) |
| **3.a Osebe, odgovorne za strokovno pripravo in usklajenost gradiva:** |
| – Maša Žagar, generalna direktorica Direktorata za kmetijstvo,– dr. Gašper Kosec, vodja Sektorja za trajnostno kmetijstvo. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| (Navedite osebno ime zunanjega strokovnjaka ali firmo in naslov pravne osebe, ki je sodelovala pri pripravi predloga predpisa ali splošnega akta za izvrševanje javnih pooblastil.(Navedite s tem povezane stroške, ki bremenijo javnofinančna sredstva ali navedite, da sodelovanje strokovnjaka ni povezano z javnofinančnimi izdatki.) |
| **4. Predstavniki vlade, ki bodo sodelovali pri delu državnega zbora:** |
| (Navedite imena in priimke ter funkcije ali nazive.) |
| 5. Kratek povzetek gradiva: |
| Uredba določa izvajanje intervencij v obliki neposrednih plačil iz strateškega načrta skupne kmetijske politike 2023 – 2027 (v nadaljnjem besedilu: SN SKP 2023 – 2027), potrjenega z Izvedbenim sklepom Komisije C(2022) 7574 z dne 28. 10. 2022.Predlog novele uvaja nekatere spremembe pri posameznih intervencijah neposrednih plačil. Z letom 2025 se na podlagi spremembe Uredbe EU 2021/2115 uvaja nova shema SOPO INP 8.12 Neproizvodne površine in elementi - NPE, ki je obvezna za države članice, medtem ko je za nosilce kmetijskih gospodarstev prostovoljna. Nova shema predstavlja kompromis za umik zahteve 53 pri DKOP 8 v okviru pogojenosti. Namen sheme je ohranjanje oziroma povečanje življenjskega prostora rastlin in živali v kmetijski krajini. Shema prispeva k ohranjanju in izboljšanju biotske raznovrstnosti in krajinske pestrosti. Shema neproizvodne površine in elementi je po izvedbi podobna zahtevam iz zahteve 53 pri DKOP 8, saj mora nosilec zagotoviti, da neproizvodne površine skupaj predstavljajo vsaj 4 % ornih površin kmetijskega gospodarstva. 4 % neproizvodnih površin lahko doseže z izvajanjem ene ali več od štirih kmetijskih praks: praha, varovalni pasovi, vzdrževanje mejic in vzpostavitev novih mejic. Nosilec kmetijskega gospodarstva bo za izvajanje teh kmetijskih praks prejel plačilo, ki bo nadomestilo za nastale stroške in izpad dohodka zaradi zagotovitve neproizvodnih površin in elementov na ornih površinah. Kmetijske prakse se, razen prahe, ki se lahko izvaja na celotnem območju Slovenije, izvajajo le na določenih območjih Slovenije, zato so zanje predvidene evidence oziroma območja izvajanja, kar je prikazano v Prilogi 11 uredbe. Zaradi uvedbe nove sheme je treba prilagoditi Prilogo 6 uredbe, ki določa mogoče kombinacije shem SOPO na isti površini. Za shemo INP 8.12 Neproizvodne površine in elementi se potrebna sredstva prerazporedijo iz manj izkoriščene sheme INP 8.05 naknadni posevki in podsevki – NPP v letih 2023 in 2024. S tem se bo za leta 2025, 2026 in 2027 znižala indikativna finančna ovojnica za shemo NPP. Ovojnica za celotno intervencijo SOPO pa ostane enaka kot v letih 2023 in 2024 in znaša 15,48 % nacionalne ovojnice za neposredna plačila.Z letom 2025 se bo začela izvajati nova intervencija vezana dohodkovna podpora za zelenjavo, katere namen je podpirati skupni nastop na trgu. Z dovoljenimi oblikami nastopa na trgu ali z vodenjem dvostavnega knjigovodstva je zagotovljena sledljivost zelenjave. Skupna površina, na kateri je mogoče uveljavljati podporo za pridelavo zelenjave, mora biti najmanj 0,5 ha, oziroma najmanj 0,1 ha v primeru pridelave v rastlinjakih. Nosilec mora določeno količino svoje letne proizvodnje zelenjave tržiti prek organizacij proizvajalcev ali skupin proizvajalcev ali zadrug ali javnih zavodov ali pravnih oseb, ki imajo KMG MID oziroma prek pravnih oseb ali, katerih prva dejavnost v skladu s standardno klasifikacijo dejavnosti vključuje predelavo zelenjave. Sredstva za novo intervencijo se zagotovijo s proporcionalnim znižanjem ovojnice vseh obstoječih vezanih dohodkovnih podpor, razen vezane dohodkovne podpore za beljakovinske rastline, za katere so v skladu z EU zakonodajo predvidena ločena sredstva. Hkrati se bo pri vezani dohodkovni podpori za beljakovinske rastline zmanjšala obtežba pri krmnih beljakovinskih rastlinah, in sicer iz 0,9 GVŽ/ha KZU na 0,5 GVŽ ha /KZU oziroma v primeru ekološke pridelave iz 0,5 GVŽ/ha KZU na 0,3 GVŽ/ha KZU.Omenjene spremembe so bile vključene tudi v predlog 3. spremembe SN 2023 - 2027 za Slovenijo, ki ga je Vlada RS potrdila na seji 17. oktobra 2024, in je bil uradno poslan na Evropsko komisijo v odobritev 18. oktobra 2024. Evropska komisija je predlog potrdila 17. decembra 2024.Zaradi vzpostavitve individualne sledljivosti prašičev po ID številki (Centralni register prašičev (CRPŠ) bo od leta 2025 za izračun obtežbe pri intervencijah neposrednih plačil število prašičev prevzeto iz registra CRPŠ. Posledično se spreminjata Priloga 2 in Priloga 9 uredbe, ki se prilagodita tudi zaradi nekaterih izvedbenih ugotovitev na podlagi izkušenj iz let 2023 in 2024.Z novelo se uvaja preveritev intervencij neposrednih plačil na varovalne pasove ob vodnih zemljiščih in osuševalne jarke, širše od dveh metrov, na način da se izvede presek na omenjenih območjih. To pomeni, da se določene intervencije ne smejo izvajati znotraj območja varovalnih pasov, določene pa se lahko ob pogoju, da je na varovalnem pasu prisotna ustrezna KMRS. Širina varovalnih pasov in ustrezne KMRS so določene v zahtevah DKOP 4 iz uredbe, ki določa pravila pogojenosti. Na podlagi izkušenj z izvajanjem neposrednih plačil v letih 2023 in 2024 so se nekateri pogoji upravičenosti pri določenih shemah SOPO rahlo prilagojeni. Te prilagoditve so izvedene v okviru določil, ki jih omogoča zapis v strateškem načrtu. Z novo Prilogo 9 a uredbe (Priloga 5 novele) se za shemo NIZI omogoči tudi izvajanje gnojenja s tekočim ostankom proizvodnje bioplina (digestat ali bioplinsko gnojevko), ki je proizveden v lastni bioplinarni na kmetiji.V Prilogi 10 »Katalog sankcij za sheme SOPO« so dodane sankcije za novo shemo SOPO INP 8.12 Neproizvodne površine in elementi – NPE. Hkrati so v katalogu izvedene tudi nekatere prilagoditve, ki temeljijo na izkušnjah z izvajanjem obstoječih shem v letih 2023 in 2024. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | **DA**/NE |
| b) | usklajenost slovenskega pravnega reda s pravnim redom Evropske unije | DA**/NE** |
| c) | administrativne posledice | DA**/NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA**/NE** |
| e) | socialno področje | DA**/NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA**/NE** |
| 7.a Predstavitev ocene finančnih posledic nad 40.000 EUR:Finančna sredstva EU za intervencije v obliki neposrednih plačil so zagotovljena s SN SKP 2023–2027, potrjenim z Izvedbenim sklepom Komisije C(2022) 7574 z dne 28. 10. 2022.Za izplačila iz naslova intervencije neposredna plačila so zagotovljena sredstva v sprejetem proračunu za leto 2025, projekt 2330-24-0016 Neposredna plačila SN 23–27 na proračunskih postavkah 221645 Strateški načrt SKP 2023–2027 – neposredna plačila – EU v višini 131.580.052,00 EUR. Priloga IX Uredbe 2021/2115/EU določa, da je Slovenija upravičena do izplačila neposrednih plačil 131.530.052 EUR vsako uredbeno oziroma koledarsko leto v obdobju 2023–2027. To pomeni načrtovanje izplačil iz posameznega proračunskega leta v obdobju 2024–2028 v višini 131.530.052 EUR. Zadnje finančne posledice predvidevamo v proračunskem letu 2028. Skupna vrednost finančnih posledic za celotno obdobje znaša 657.650.260 EUR. Neposredna plačila so izključno sredstva EU in se ne sofinancirajo s sredstvi iz proračuna Republike Slovenije.*Vrednost dodeljenih sredstev za neposredna plačila po posameznih koledarskih letih:*– koledarsko leto 2023 – 131.530.052 EUR, izplačilo v letu 2024,– koledarsko leto 2024 – 131.580.052 EUR, izplačilo v letu 2025,– koledarsko leto 2025 – 131.580.052 EUR, izplačilo v letu 2026,– koledarsko leto 2026 – 131.580.052 EUR, izplačilo v letu 2027,– koledarsko leto 2027 – 131.580.052 EUR, izplačilo v letu 2028. |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Ministrstvo za kmetijstvo, gozdarstvo in prehrano | 2330-24-0016Neposredna plačila SN 23-27 |  221645 Strateški načrt SKP 2023–2027 – neposredna plačila – EU | - | 131.580.052,00 EUR |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA**/NE**
* Združenju mestnih občin Slovenije ZMOS: DA**/NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | **DA**/NE |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: 19. november 2024V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* **delno,**
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Razlog za neupoštevanje je predvsem v tem, da predlog ne ustreza zapisu intervencije ali sheme v Strateškem načrtu SKP 23 -27."Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | **DA**/NE |
| **11. Gradivo je uvrščeno v delovni program vlade:** | DA/**NE** |
|   Mateja Čalušić ministrica  |

**PRILOGA**

**PREDLOG**

 **(EVA)**2024-2330-0158

Na podlagi 10. in 11.a člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22 in 130/22 – ZPOmK-2, 18/23 in 78/23) Vlada Republike Slovenije izdaja

**UREDBO**

**o spremembah in dopolnitvah Uredbe o neposrednih plačilih iz strateškega načrta skupne kmetijske politike 2023–2027**

**1. člen**

V Uredbi o neposrednih plačilih iz strateškega načrta skupne kmetijske politike 2023–2027(Uradni list RS, št. 17/23, 63/23, 113/23, 2/24, 30/24 in 83/24) se v 1. členu besedilo od 1. do 9. točke spremeni tako, da se glasi:

»1. [Uredbe (EU) 2021/2115](http://data.europa.eu/eli/reg/2021/2115/oj) Evropskega parlamenta in Sveta z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi [uredb (EU) št. 1305/2013](http://data.europa.eu/eli/reg/2013/1305/oj) in [(EU) št. 1307/2013](http://data.europa.eu/eli/reg/2013/1307/oj) (UL L št. 435 z dne 6. 12. 2021, str. 1), zadnjič spremenjene z [Uredbo (EU) 2024/1468](http://data.europa.eu/eli/reg/2024/1468/oj) Evropskega parlamenta in Sveta z dne 14. maja 2024 o spremembi [uredb (EU) 2021/2115](http://data.europa.eu/eli/reg/2021/2115/oj) in [(EU) 2021/2116](http://data.europa.eu/eli/reg/2021/2116/oj) v zvezi s standardi za dobre kmetijske in okoljske pogoje, shemami za podnebje, okolje in dobrobit živali, spremembami strateških načrtov SKP, pregledom strateških načrtov SKP ter izvzetji iz kontrol in sankcij (UL L št. 2024/1448 z dne 24. 5. 2024), (v nadaljnjem besedilu: [Uredba 2021/2115/EU](http://data.europa.eu/eli/reg/2021/2115/oj));

2. [Uredbe (EU) 2021/2116](http://data.europa.eu/eli/reg/2021/2116/oj) Evropskega parlamenta in Sveta z dne 2. decembra 2021 o financiranju, upravljanju in spremljanju skupne kmetijske politike ter razveljavitvi [Uredbe (EU) št. 1306/2013](http://data.europa.eu/eli/reg/2013/1306/oj) (UL L št. 435 z dne 6. 12. 2021, str. 1), zadnjič spremenjene z Izvedbeno uredbo Komisije (EU) 2024/1962 z dne 18. julija 2024 o spremembi Izvedbene uredbe (EU) 2021/2289 glede predstavitve vsebine strateških načrtov SKP v zvezi s standardoma DKOP 7 in 8 ter spremembi Izvedbene uredbe (EU) 2022/1475 glede zagotavljanja nekaterih podatkov za namene spremljanja in vrednotenja s strani držav članic (UL L št. 2024/1962 z dne 19. 7. 2024), (v nadaljnjem besedilu: [Uredba 2021/2116/EU](http://data.europa.eu/eli/reg/2021/2116/oj));

3. [Izvedbene uredbe Komisije (EU) 2021/2290](http://data.europa.eu/eli/reg_impl/2021/2290/oj) z dne 21. decembra 2021 o določitvi pravil o metodah za izračun skupnih kazalnikov učinka in rezultatov iz [Priloge I k Uredbi (EU) 2021/2115](http://data.europa.eu/eli/reg/2021/2115/anx_1/oj) Evropskega parlamenta in Sveta o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi [uredb (EU) št. 1305/2013](http://data.europa.eu/eli/reg/2013/1305/oj) in [(EU) št. 1307/2013](http://data.europa.eu/eli/reg/2013/1307/oj) (UL L št. 458 z dne 22. 12. 2021, str. 486), zadnjič spremenjene z Izvedbeno uredbo Komisije (EU) 2023/2141 z dne 13. oktobra 2023 o spremembi Izvedbene uredbe (EU) 2023/130 glede poročanja o sankcijah v zvezi s pogojenostjo ter Izvedbene uredbe (EU) 2021/2290 glede poročanja o predplačilih za kazalnike učinka, ki se uporabijo za potrditev smotrnosti, in o zbirnih vrednostih kazalnikov učinka (UL L št. 2023/2141 z dne 16. 10. 2023), (v nadaljnjem besedilu: [Izvedbena uredba 2021/2290/EU](http://data.europa.eu/eli/reg_impl/2021/2290/oj));

4. [Delegirane uredbe Komisije (EU) 2022/126](http://data.europa.eu/eli/reg_del/2022/126/oj) z dne 7. decembra 2021 o dopolnitvi [Uredbe (EU) 2021/2115](http://data.europa.eu/eli/reg/2021/2115/oj) Evropskega parlamenta in Sveta z dodatnimi zahtevami za nekatere vrste intervencij, ki jih države članice določijo v svojih strateških načrtih SKP za obdobje 2023–2027 na podlagi navedene uredbe, ter pravili o deležu za standard dobrih kmetijskih in okoljskih pogojev (DKOP) 1 (UL L št. 20 z dne 31. 1. 2022, str. 52), zadnjič spremenjene z Delegirano uredbo Komisije (EU) 2024/1235 z dne 12. marca 2024 o spremembi Delegirane uredbe Komisije (EU) 2022/126 o dopolnitvi Uredbe (EU) 2021/2115 Evropskega parlamenta in Sveta v zvezi s pravili o deležu za standard dobrih kmetijskih in okoljskih pogojev (DKOP) 1 (UL L št. 2024/1235 z dne 26. 4. 2024), (v nadaljnjem besedilu: [Delegirana uredba 2022/126/EU](http://data.europa.eu/eli/reg_del/2022/126/oj));

5. [Delegirane uredbe Komisije (EU) 2022/1172](http://data.europa.eu/eli/reg_del/2022/1172/oj) z dne 4. maja 2022 o dopolnitvi [Uredbe (EU) 2021/2116](http://data.europa.eu/eli/reg/2021/2116/oj) Evropskega parlamenta in Sveta glede integriranega administrativnega in kontrolnega sistema skupne kmetijske politike ter uporabe in izračuna upravnih sankcij v zvezi s pogojenostjo (UL L št. 183 z dne 8. 7. 2022, str. 12), zadnjič spremenjene z [Delegirano uredbo Komisije (EU) 2023/744](http://data.europa.eu/eli/reg_del/2023/744/oj) z dne 2. februarja 2023 o popravku [Delegirane uredbe (EU) 2022/1172](http://data.europa.eu/eli/reg_del/2022/1172/oj) glede prehodnih določb za olajšanje pregledov pogojenosti in navzkrižne skladnosti za nekatera plačila na površino v okviru skupne kmetijske politike (UL L št. 99 z dne 12. 4. 2023, str. 1), (v nadaljnjem besedilu: [Delegirana uredba 2022/1172/EU](http://data.europa.eu/eli/reg_del/2022/1172/oj));

6. [Izvedbene uredbe Komisije (EU) 2022/1173](http://data.europa.eu/eli/reg_impl/2022/1173/oj) z dne 31. maja 2022 o pravilih za uporabo [Uredbe (EU) 2021/2116](http://data.europa.eu/eli/reg/2021/2116/oj) Evropskega parlamenta in Sveta v zvezi z integriranim administrativnim in kontrolnim sistemom v okviru skupne kmetijske politike (UL L št. 183 z dne 8. 7. 2022, str. 23), zadnjič spremenjene z Izvedbeno uredbo Komisije (EU) 2024/2202 z dne 4. septembra 2024 o spremembi Izvedbene uredbe (EU) 2022/1173 o pravilih za uporabo Uredbe (EU) 2021/2116 Evropskega parlamenta in Sveta v zvezi z integriranim administrativnim in kontrolnim sistemom v okviru skupne kmetijske politike (UL L 2024/2202 z dne 5. 9. 2024), (v nadaljnjem besedilu: [Izvedbena uredba 2022/1173/EU](http://data.europa.eu/eli/reg_impl/2022/1173/oj)).«.

**2. člen**

V 2. členu se v 2. točki pod b) tretja alineja spremeni tako, da se glasi:

»– košnja vsaj enkrat letno do 15. oktobra tekočega leta, kadar gre za trajno travinje, ali vsaj enkrat do 15. oktobra naslednjega leta, kadar gre pri trajnem travinju za izjeme, določene v uredbi, ki ureja plačila za okoljske in podnebne obveznosti ter naravne ali druge omejitve iz strateškega načrta skupne kmetijske politike 2023–2027 in v uredbi, ki ureja pogojenost, ali kadar gre za trajno travinje, na katerem se izvajajo aktivnosti na podlagi uredbe, ki ureja izvajanje intervencije testiranje naravovarstvenih ukrepov na zavarovanih območjih iz strateškega načrta skupne kmetijske politike 2023–2027, ali pa se na podlagi ciljev Programa upravljanja območij Natura 2000 za obdobje 2023–2028 izvajajo naravovarstveni ukrepi, ki niso financirani iz SKP, ter so vključeni v pogodbeno ali skrbniško varstvo naravnih vrednot oziroma v znanstvene in strokovne raziskave ali projekte in za katere so z upravljavci površin sklenjeni pisni dogovori oziroma pogodbe s področja ohranjanja narave.«.

V 4. točki se v prvem stavku črta besedilo »ali standardom DKOP 8 iz [Priloge III k Uredbi 2021/2115/EU](http://data.europa.eu/eli/reg/2021/2115/anx_3/oj)«.

V 7. točki pod b) se besedilo »in vsaka površina kmetijskega gospodarstva, ki se uporablja za doseganje minimalnega deleža ornega zemljišča, namenjenega za neproizvodne površine in elemente, vključno z neobdelanimi zemljišči, na podlagi standarda DKOP 8 iz uredbe, ki ureja pogojenost,« nadomesti z besedilom »in vsaka površina kmetijskega gospodarstva, ki se uporablja za namen sheme SOPO INP 8.12 neproizvodne površine in elementi,«.

V 9. točki se pika nadomesti s podpičjem in doda nova, 10. točka, ki se glasi:

»10. mejica je vsaj 10 metrov dolga in pri krošnji največ 20 metrov široka, njena površina obsega vsaj 25 m2 in je strnjena, samostojna, neprekinjena linija ter pretežno porasla z lesno vegetacijo in se ne uporablja za proizvodne namene. Lahko je v sestavi grmičevja, z drevesi ali brez njih, s suhim zidom, posamezni deli pa so lahko tudi brez lesne vegetacije in porasli z zelmi.«.

**3. člen**

V 5. členu se za 14. točko doda nova 15. točka, ki se glasi:

»15. podporo za shemo neproizvodne površine in elementi– NPE iz 34.a člena te uredbe;«.

Dosedanje 15. do 18. točka postanejo 16. do 19. točka.

V dosedanji 19. točki, ki postane 20. točka se pika nadomesti s podpičjem in se doda nova, 21. točka, ki se glasi:

»21. vezano dohodkovno podporo za zelenjavo iz 42.a člena te uredbe.«.

**4. člen**

V 6. členu se v prvem odstavku v drugi alineji besedilo »prijavi na zbirni vlogi najmanj 1 ha upravičenih hektarjev površin kmetijskega gospodarstva« nadomesti z besedilom »ima ugotovljeno upravičeno površino kmetijskega gospodarstva najmanj 1 ha«.

Šesti odstavek se spremeni tako, da se glasi:

»(6) Za izpolnjevanje merila iz druge alineje četrtega odstavka tega člena se pri izračunu obtežbe upoštevajo podatki o številu govedi, drobnice in prašičev, ki jih agencija prevzame iz Centralnega registra govedi (v nadaljnjem besedilu: CRG), Centralnega registra drobnice (v nadaljnjem besedilu: CRD) oziroma Centralnega registra prašičev (v nadaljevanju: CRPŠ) po stanju na dan 1. februar tekočega leta in na štiri reprezentativne datume, ki jih določi agencija in objavi na svoji spletni strani, vendar ne prej kot dva tedna po njihovi določitvi. Pri tem se v primeru kmečke reje prašičev za katere velja izjema za nekomercialne obrate iz pravilnika, ki ureja identifikacijo in registracijo prašičev, pri določitvi števila prašičev na dan 1. februar in na štiri reprezentativne datume upošteva pavšalna prisotnost za posameznega prašiča 90 dni. Podatke o številu posameznih kategorij kopitarjev agencija prevzame iz Centralnega registra kopitarjev (v nadaljnjem besedilu: CRK) na dan 1. februar tekočega leta. Za druge rejne živali agencija prevzame podatke o številu posameznih vrst in kategorij na dan 1. februar tekočega leta iz Evidence rejnih živali, določene v pravilniku, ki ureja evidenco imetnikov rejnih živali (v nadaljnjem besedilu: evidenca rejnih živali). Za perutnino, ki se redi v turnusih, se pri izračunu obtežbe upoštevajo podatki o povprečnem številu živali v turnusu in skupno število dni vseh turnusov iz evidence rejnih živali. Natančnejši izračun obtežbe je določen v Prilogi 2, ki je sestavni del te uredbe.«.

V osmem odstavku se črta vejica in besedilo »ki je sestavni del te uredbe«.

V trinajstem odstavku pod a) se besedilo »15. julija« nadomesti z besedilom »1. avgusta«

Pod b) se besedilo »1. septembra« nadomesti z besedilom »15. septembra«.

V šestnajstem odstavku se drugi stavek spremeni tako, da se glasi:

»Pri tem se upošteva stanje prijave zahtevkov na geoprostorskem obrazcu na dan 15. november., ki je zadnji dan za spremembe in umike določenih zahtevkov.«.

**5. člen**

V 7. členu se v tretjem odstavku besedilo »na geoprostorskem obrazcu na dan, ki je kot zadnji določen za spremembe in umike zahtevkov v skladu z uredbo, ki ureja izvedbo intervencije kmetijske politike za leto vložitve zbirne vloge« nadomesti z besedilom »na geoprostorskem obrazcu na dan 15. november, ki je kot zadnji določen za spremembe in umike določenih zahtevkov.«.

**6. člen**

V 9. členu se v prvem odstavku besedilo »Osnovna dohodkovna podpora za trajnostnost se kot enotno plačilo odobri vsako leto za vsak upravičeni hektar iz 7. točke 2. člena te uredbe, ki ga je nosilec kmetijskega gospodarstva« nadomesti z besedilom »Osnovna dohodkovna podpora za trajnostnost se kot enotno plačilo odobri vsako leto za vsako ugotovljeno upravičeno površino iz 7. točke 2. člena te uredbe, ki jo je nosilec kmetijskega gospodarstva«.

V drugem odstavku se besedilo »Ugotovljena površina upravičenih hektarjev kmetijskega gospodarstva« nadomesti z besedilom »Ugotovljena upravičena površina kmetijskega gospodarstva«.

**7. člen**

V 11. členu se v prvem odstavku besedilo »se dodeli na upravičeni hektar za prvih 8,2 ha« nadomesti z besedilom »se dodeli za ugotovljeno upravičeno površino za prvih 8,2 ha«.

Drugi odstavek se spremeni tako, da se glasi:

»(2) Pri tem se za doseganje 8,2 ha površin iz prejšnjega odstavka upošteva ugotovljena upravičena površina nosilca kmetijskega gospodarstva pri dohodkovni podpori za trajnostnost, ki ni podvržena upravnim sankcijam iz uredbe, ki ureja izvedbo intervencij kmetijske politike za leto vložitve zbirne vloge. Ne glede na prejšnji stavek se za doseganje 8,2 ha površin iz prejšnjega odstavka upošteva tudi ugotovljena upravičena površina podvržena upravnim sankcijam, vendar le v primeru, če meja 8,2 ha ni izpolnjena s površino brez upravnih sankcij.«.

**8. člen**

16. člen se spremeni tako, da se glasi:

**»16. člen**

**(prijava upravičenih hektarjev in velikost površine)**

(1) Za sheme iz 23. člena te uredbe se upošteva ugotovljena upravičena površina, ki jo je nosilec kmetijskega gospodarstva uveljavljal v zbirni vlogi za leto vložitve zbirne vloge in je vpisana v RKG na dan, določen kot zadnji datum za oddajo zbirne vloge v skladu z uredbo, ki ureja izvedbo intervencij kmetijske politike za leto vložitve zbirne vloge.

(2) Najmanjša površina kmetijske parcele, določena z uredbo, ki ureja izvedbo intervencij kmetijske politike za leto vložitve zbirne vloge za izvajanje posamezne sheme v okviru intervencije SOPO, je 0,1 ha, na kmetijskem gospodarstvu pa mora biti v posamezno shemo v okviru intervencije SOPO vključenih najmanj 0,3 ha ugotovljene upravičene površine, razen za shemo iz 8. točke in kmetijsko prakso NPE\_VAR iz 12. točke 23. člena te uredbe, kjer je lahko na kmetijsko gospodarstvo v shemo ali kmetijsko prakso vključenih najmanj 0,1 ha ugotovljenih upravičenih površin ter za kmetijski praksi NPE\_VZD in NPE\_NOVA iz 12. točke 23. člena te uredbe, kjer je lahko na kmetijsko gospodarstvo v prakso vključenih najmanj 25 m2.«.

**9.člen**

V 17. členu se naslov člena spremeni tako, da se glasi »zavržba zahtevka«.

V prvem in drugem odstavku se beseda »zavrne« nadomesti z besedo »zavrže«.

**10. člen**

V 18. členu se v drugem odstavku prva alineja spremeni tako, da se glasi:

»– njivske površine za sheme iz 5., 6. ,7. in 12. točke 23. člena te uredbe. Ne glede na prejšnji stavek se evidenca za kmetijsko prakso vzpostavitev novih krajinskih značilnosti iz 12. točke 23. člena te uredbe ne vodi;«.

**11. člen**

V 20. členu se naslov člena spremeni tako, da se glasi »(grafične evidence in območja)«.

V prvem odstavku se 6. točka spremeni tako, da se glasi:

 »6. evidenca šotišč, v okviru DKOP 2 iz uredbe, ki ureja pogojenost;«.

 Za 6. točko se dodajo nove 7., 8., 9. in 10. točka, ki se glasijo:

 » 7. varovalni pasovi ob vodnih zemljiščih;

 8. varovalni pasovi za osuševalne jarke širše od dveh metrov;

 9. območja evidence krajinskih značilnosti - SOPO vzdrževanje mejic;

 10. območje krajinskih značilnosti - SOPO vzpostavitev novih mejic;«.

Osmi odstavek se spremeni tako, da se glasi:

»(8) Evidenco iz 5. točke prvega odstavka tega člena ministrstvu predloži Direkcija Republike Slovenije za vode. Varovalni pasovi ob vodnih zemljiščih iz 7. točke prvega odstavka tega člena se vzpostavijo tako, da se na podlagi prevzetih podatkov Direkcije Republike Slovenije za vode o vodnih zemljiščih grafično prikaže pas pet metrov od meje brega za vode II. reda in petnajst metrov od meje brega za vode I. reda, opisan v pravilniku, ki določa podrobnejši način določanja meje vodnega zemljišča celinskih voda. Varovalni pasovi za osuševalne jarke, širše od dveh metrov, iz 8. točke prvega odstavka tega člena pa se vzpostavijo tako, da se na prevzetih podatkih Direkcija Republike Slovenije za vode o osuševalnih jarkih, širših od dveh metrov, prikaže pas tri metre od meje brega osuševalnega pasu.«.

 Za osmim odstavkom se dodata nova deveti in deseti odstavek, ki se glasita:

»(9) Evidenco iz 9. točke prvega odstavka tega člena pripravi ministrstvo na način, da iz obstoječe evidence krajinskih značilnosti upošteva le mejice in le območja, kjer se ne izvaja operacija BK10 Ohranjanje mejice iz uredbe, ki ureja kmetijsko okoljska in podnebna plačila.

(10) Območja izvajanja kmetijske prakse vzpostavitev novih krajinskih značilnosti iz 10. točke prvega odstavka tega člena pripravi ministrstvo na podlagi obstoječih območjih KRZ v sodelovanju z Zavodom Republike Slovenije za varstvo narave, ki evidenco potrdi. Pri tem se za območje upoštevajo posamična območja znotraj evidence KRZ, kjer je razmerje med površinami neproduktivnimi z vidika kmetijstva, ter intenzivno kmetijsko rabo slabše z vidika neproduktivnih površin. Izračunan koeficient je razmerje med krajinskimi značilnostmi in površinami z drugo olesenelo vegetacijo ter intenzivno kmetijsko rabo, pri čemer je druga olesenela vegetacija obtežena z določenim faktorjem. Hkrati se ne glede na razmerje iz prejšnjega stavka v območje upoštevajo vsa območja iz Programa upravljanja Natura 2000 (PUN), za katera je navedeno, da se bodo tam izvajale neproizvodne naložbe na delih habitata vrst, kjer je vzpostavitev mejic potrebna in strokovno utemeljena.«.

Dosedanji deveti odstavek, ki postane enajsti odstavek, se spremeni tako, da se glasi:

»(11) Šteje se, da je celotni GERK del območja evidenc iz 1., 2., 3. in 6. točke prvega odstavka tega člena, kadar je v celoti na območju iz evidenc iz 1., 2., 3. in 6. točke prvega odstavka tega člena. Če je GERK le delno na območju iz evidence iz 1., 2., 3. in 6. točke prvega odstavka tega člena, se nadalje preveri, ali je na območju s površino vsaj 10 ar. Če GERK izpolnjuje ta pogoj, se celotni GERK šteje kot del območja evidenc. V nasprotnem primeru se celotni GERK obravnava kot območje zunaj evidence.«.

Dosedanji deseti odstavek, ki postane dvanajsti odstavek, se spremeni tako, da se glasi:

»(12) Pri navajanju površin iz evidence VVO\_I\_DR ter območij iz 7. in 8. točke prvega odstavka tega člena se prikazuje dejanska površina v sloju oziroma površina preseka, pri čemer mora biti površina preseka med GERK in tem slojem vsaj 1 ar.«.

Za dvanajstim odstavkom se doda nov trinajsti odstavek, ki se glasi:

»(13) Za KRZ, ki je vpisan na podlagi evidence iz 9. točke prvega odstavka tega člena oziroma znotraj območja iz 10. točke prvega odstavka tega člena se upošteva površina vrisanega KRZ.«.

Dosedanji enajsti odstavek, ki postane štirinajsti odstavek, se spremeni tako, da se glasi:

»(14) Vpogled v evidence oziroma območja iz prvega odstavka tega člena je mogoč na osrednjem spletnem mestu državne uprave.«.

Dosedanji dvanajsti odstavek postane petnajsti odstavek.

**12. člen**

V 21. členu se besedilo »ki predstavljajo bistveni element za izvajanje posamezne sheme SOPO, nosilec kmetijskega gospodarstva za celotno površino ni upravičen do plačila za to shemo, razen v primerih, ki so določeni s katalogom upravnih sankcij, ki je v Prilogi 10, ki je sestavni te uredbe.« nadomesti z besedilom »ki so podlaga za izvajanje določene sheme iz te uredbe, nosilec kmetijskega gospodarstva ni upravičen do plačila za zadevno shemo za celotno prijavljeno površino GERK, razen v primerih sheme NIZI, kjer so upravne sankcije določene s katalogom upravnih sankcij, ki je kot Priloga 10 sestavni del te uredbe.«.

**13. člen**

V 22. členu se v petem odstavku besedilo »1., 2. in 5. točke« nadomesti z besedilom »1., 2., 5. točke in za kmetijski praksi NPE\_PRAHA ter NPE\_VAR iz 12. točke«.

**14. člen**

V 23. členu se za 11. točko doda nova 12. točka, ki se glasi:

 »12. INP 8.12 Neproizvodne površine in elementi – NPE.«.

**15. člen**

V 24. členu se v sedmem odstavku drugi in tretji stavek spremenita tako, da se glasita:

»Za GERK se upošteva, da je v celoti na območju evidence iz prejšnjega stavka, če je na območju v celoti ali s površino vsaj 10 ar. V nasprotnem primeru se celotni GERK obravnava kot območje zunaj evidence in se na njem izvaja shema EKST.«.

**16. člen**

 V 25. členu se črta peti odstavek.

 Dosedanji šesti odstavek, ki postane peti odstavek, se spremeni tako, da se glasi:

 »(5) Za izvajanje prve alineje tretjega odstavka tega člena se za GERK, ki je na obeh območjih in hkrati z vsaj 10 ar na območju TRT – maksimalna dvakratna raba, šteje, da je v celoti na območju TRT – maksimalna dvakratna raba travinja.«.

 Dosedanji sedmi odstavek, ki postane šesti odstavek, se spremeni tako, da se glasi:

 »(6) Za izvajanje druge alineje tretjega odstavka tega člena se za GERK, ki je na območjih iz prve alineje tretjega odstavka tega člena in hkrati z vsaj 10 ar na območju TRT – Natura 2000, šteje, da je v celoti na območju TRT – Natura 2000.«.

 Dosedanji osmi do trinajsti odstavek postanejo sedmi do dvanajsti odstavek.

**17. člen**

V 26. členu se v četrtem odstavku drugi stavek spremeni tako, da se glasi:

»Pri tem mora nosilec kmetijskega gospodarstva na kmetijski parceli, za katero odda zahtevek, za shemo NIZI, v letu zahtevka tekoča organska gnojila vsaj enkrat uporabiti po sistemu NIZI oziroma jih vedno uporabiti po sistemu NIZI.«

V šestem odstavku se peti stavek spremeni tako, da se glasi.

»Pri tem mora nosilec kmetijskega gospodarstva na kmetijski parceli, za katero odda zahtevek za shemo NIZI, v letu zahtevka tekoča organska gnojila vsaj enkrat uporabiti po sistemu NIZI oziroma jih vedno uporabiti po sistemu NIZI oziroma, v primeru uporabe gnoja, gnoj vedno zadelati v tla najpozneje 24 ur po nanosu.«.

V sedmem odstavku se v prvi in drugi alineji besedilo »z 10 ar ali več« nadomesti z besedilom »v celoti ali z vsaj 10 ar«.

Osmi odstavek se spremeni tako, da se glasi:

»(8) Shema NIZI se ne izvaja na območju VVO\_I\_DR in območju iz 7. in 8. točke prvega odstavka 20.člena te uredbe.«.

V dvanajstem odstavku se za prvim stavkom doda nov drugi stavek, ki se glasi**:**

**»**Ta podatek agencija pridobi iz obrazca za oddajo in prejem živinskih gnojil, digestata ali komposta iz uredbe, ki ureja pogojenost.«.

V trinajstem odstavku se za piko doda nov drugi stavek, ki se glasi:

»Če nosilec za nanos tekočih organskih gnojil uporablja tekoči ostanek proizvodnje bioplina,digestat ali bioplinsko gnojevko, kot sta opredeljena v uredbi, ki določa varstvo voda pred onesnaževanjem z nitrati iz kmetijskih virov, in sta proizvedena na njegovi kmetiji z lastno bioplinarno, mora agenciji do 30. novembra tekočega leta poslati izpolnjen obrazec »Uporaba digestata ali bioplinske gnojevke, proizvedene na kmetiji z lastno bioplinarno za shemo NIZI, ki je kot Priloga 9 a sestavni del te uredbe.«.

Štirinajsti odstavek se spremeni tako, da se glasi:

»(14) Na kmetijskem gospodarstvu mora biti ustrezna mehanizacija ali shranjeni račun izvajalca za opravljeno strojno storitev za tekoče leto ali shranjena izjava izvajalca za tekoče leto, kadar se strojna storitev opravlja kot sosedska pomoč v skladu z zakonom, ki ureja preprečevanje dela in zaposlovanja na črno (v nadaljnjem besedilu: izjava izvajalca).«.

**18. člen**

 V 27. členu se v šestem odstavku besedilo »do 30. novembra« nadomesti z besedilom »do 1.

 oktobra«.

V enajstem odstavku se besedilo »naslednjega člena« nadomesti z besedilom »tega člena«.

Petnajsti odstavek se spremeni tako, da se glasi:

»(15) Kmetijska praksa INHIBIT se ne izvaja na območju VVO\_I\_DR in območju iz 7. in 8. točke prvega odstavka 20.člena te uredbe.«.

**19. člen**

V 28. členu se prvi odstavek spremeni tako, da se glasi:

»(1) Za shemo INP 8.05 Naknadni posevki in podsevki – NPP (v nadaljnjem besedilu: shema

 NPP) so za leti 2023 in 2024 okvirna finančna sredstva 3.083.478,40 eura, za leto 2025 2.313.827,94 eura, za leto 2026 1.938.118,02 eura in za leto 2027 1.724.328,90 eura.«.

V šestem odstavku se v tretji alineji besedilo »je dovoljena po 15. oktobru tekočega leta« nadomesti z besedilom »ni dovoljena med vključno 15. avgustom in vključno 15. oktobrom tekočega leta;«.

Šesta alineja se spremeni tako, da se glasi:

»– obdelava naknadnih prezimnih posevkov ali medovite kmetijske rastline oziroma uporaba v proizvodne namene ni dovoljena med vključno 1. septembrom in vključno 30. oktobrom;«.

Sedmi odstavek se spremeni tako, da se glasi:

»(7) Uporaba fitofarmacevtskih sredstev v času izvajanja zahtev sheme iz prejšnjega odstavka ni dovoljena od setve naknadnih posevkov oziroma v primeru podsevkov ni dovoljena po spravilu glavne kmetijske rastline.«.

Dvanajsti in trinajsti odstavek se črtata.

Dosedanji štirinajsti in petnajsti odstavek postaneta dvanajsti in trinajsti odstavek.

**20. člen**

V 29. členu se v četrtem odstavku tretja in četrta alineja spremenita tako, da se glasita:

»– uporaba herbicidov v času izvajanja zahtev sheme od setve prezimnega posevka naprej ni dovoljena;

– obdelava prezimnih posevkov oziroma uporaba v proizvodne namene ni dovoljena med vključno 15. novembrom in vključno 15. februarjem naslednjega leta;«.

Za četrto alinejo se doda nova peta alineja, ki se glasi:

»– uporaba herbicidov za uničenje zelene prezimne odeje ni dovoljena.«.

Deveti in deseti odstavek se črtata. Dosedanji enajsti in dvanajsti odstavek postaneta deveti in deseti odstavek.

**21. člen**

V prvem odstavku 30. člena se besedilo »492.498,24 eura« nadomesti z besedilom »492.498,21 eura«.

Šesti dostavek se spremeni tako, da se glasi:

»(6) V času izvajanja zahtev sheme se herbicid lahko uporabi le enkrat v rastni dobi posamezne kmetijske rastline.«

V osmem odstavku se za prvim stavkom doda nov, drugi stavek, ki se glasi:

»Shema se lahko uveljavlja na glavnem ali naknadnem ali prezimnem posevku, ki je vsak od njih določen v uredbi, ki ureja izvedbo intervencij skupne kmetijske politike, vendar se pri tem ista prijavljena površina pod različnimi posevki pri skupni površini zahtevka upošteva le enkrat.«.

Za osmim odstavkom se doda nov, deveti odstavek, ki se glasi:

»(9) Shema se lahko izvaja na območju iz 7. in 8. točke prvega odstavka 20.člena te uredbe, vendar za površino iz tega območja nosilec kmetijskega gospodarstva ne prejme plačila podpore za shemo KONZ.«.

Dosedanji deveti odstavek postane deseti odstavek in se spremeni tako, da se glasi:

»(10) Načrtovani znesek na enoto znaša 18,32 eura na ha, najnižji znesek načrtovanega zneska na enoto 14,66 eura na ha in najvišji znesek načrtovanega zneska na enoto 22,90 eura na ha.«.

Dosedanji deseti odstavek postane enajsti odstavek.

**22. člen**

V 31. členu se v petem odstavku besedilo »je vsaj z 10 ar« nadomesti z besedilom »je v celoti ali vsaj z 10 ar«.

**23. člen**

V 33. členu se šesti odstavek spremeni tako, da se glasi:

»(6) Shema se ne izvaja na območju VVO\_I\_DR in na območju iz 7. in 8. točke prvega odstavka 20. člena te uredbe.«.

**24. člen**

Za 34. členom se doda nov, 34.a člen, ki se glasi:

**»34. a člen**

**(shema INP 8.12 Neproizvodne površine in elementi – NPE)**

(1) Za shemo INP 8.12 Neproizvodne površine in elementi – NPE (v nadaljnjem besedilu: shema NPE) so za leto 2025 okvirna finančna sredstva 769.650,00 eura, za leto 2026 1.144.760,00 eura in za leto 2027 1.358.350,00 eura.

(2) V okviru sheme se izvajajo štiri kmetijske prakse za katere se v skladu s prejšnjim odstavkom namenijo naslednja okvirna finančna sredstva:

– za kmetijsko prakso praha (nadalje v besedilu NPE\_PRAHA) se za leto 2025 nameni 480.000,00 eura, za leto 2026 496.000,00 eura in za leto 2027 512.000,00 eura;

– za kmetijsko prakso varovalni pasovi (nadalje v besedilu NPE\_VAR) se za leto 2025 nameni 109.200,00 eura, za leto 2026 123.760,00 eura in za leto 2027 145.600,00 eura;

– za kmetijsko prakso vzdrževanje KRZ (nadalje v besedilu NPE\_VZD) se za leto 2025 nameni 11.250,00 eura, za leto 2026 18.000,00 eura in za leto 2027 24.750,00 eura;

– za kmetijsko prakso nove KRZ (nadalje v besedilu NPE\_NOV) se za leto 2025 nameni 169.200,00 eura, za leto 2026 507.000,00 eura in za leto 2027 676.000,00 eura.

(3) Shema NPE se izvaja na GERK z vrstami rabe 1100 – njive, 1161 – hmeljišče v premeni, 1150 – njiva za rejo polžev in 1170 – jagode na njivi, 1190 – rastlinjak, 1192 – rastlinjak s sadnimi rastlinami, 1610 – kmetijsko zemljišče v pripravi oziroma se v primeru kmetijskih praks NPE\_VZD in NPE\_NOV izvaja na grafičnih enotah krajinskih značilnosti (v nadaljnjem besedilu: KRZ) z vrsto rabe »1520 – mejica«, ki so pripisane k posameznemu GERK z vrstami rabe iz tega odstavka v RKG in za katere ima nosilec kmetijskega gospodarstva pravico do uporabe.

(4) Nosilec kmetijskega gospodarstva lahko izvaja eno ali več kmetijskih praks iz drugega odstavka tega člena, na način, da s posamično ali s kombinacijo več kmetijskih praks zagotovi, da ugotovljene neproizvodne površine in elementi predstavljajo skupaj vsaj 4 % ornih površin kmetijskega gospodarstva. Pri tem se za orne površine štejejo rabe iz prejšnjega odstavka tega člena.

(5) Pogoji upravičenosti za kmetijsko prakso NPE\_PRAHA so naslednji:

– praha mora biti zagotovljena v obdobju od 1. 2. tekočega leta do 31. 7. tekočega leta;

– črna praha mora biti vzdrževana na način, da se pleveli ne širijo oziroma semenijo;

– v obdobju od 1. februarja do 31. julija ni namenjena pridelavi hrane ali krme;

– v obdobju od 1. februarja do 31. julija je na površini s praho prepoved uporabe fitofarmacevtskih sredstev in prepoved gnojenja;

– v primeru pokritosti (tako imenovana zelena praha) se upošteva le pokritost s travo ali travno deteljno mešanico, katere setev ni bila izvedena v letu oddaje zahtevka; kmetijska delovna opravila, vključno s pašo, so na površini s tako imenovano zeleno praho, v obdobju od 1. februarja do 31. julija prepovedana;

– najmanjša strnjena ugotovljena površina za izvajanje prahe je 0,1 hektar; na kmetijskem gospodarstvu mora biti v kmetijsko prakso vključenih najmanj 0,3 hektarje ugotovljenih površin.

(6) Pogoji upravičenosti za kmetijsko prakso NPE\_VAR so naslednji:

– varovalni pas se lahko vzpostavi na ornih površinah na območju iz 7. točke 20. člena te uredbe, ki je kot Priloga 11. a) del te uredbe, ali na območju iz 8. točke 20. člena te uredbe, ki je kot Priloga 11. b) del te uredbe;

– na varovalnih pasovih mora nosilec vzpostaviti cvetoči pas, ki se vzdržuje brez uporabe fitofarmacevtskih sredstev, gnojenja ali oranja;

– cvetočipas nosilec kmetijskega gospodarstva vzpostavis setvijo mešanice vsaj dveh kmetijskih rastlin, ki sta za namen kmetijske prakse določeni v šifrantu vrst oziroma skupin kmetijskih rastlin in pomoči, na način, da je vsaj do 1. junija že viden zeleni pokrov zadevnih rastlin. Cvetoči pas ne sme biti košen ali mulčen ali valjan vsaj do 31. julija tekočega leta;

– nosilec, ki izvaja kmetijsko prakso na preseku območja iz 7. in 8. točke prvega odstavka 20. člena te uredbe, na teh območjih izriše poljino ali več poljin, pri čemer se podpora za kmetijsko prakso izplača le za površino znotraj območja preseka iz prvega stavka tega odstavka; najmanjša površina kmetijske parcele za izvajanje kmetijske prakse je 0,01 ha, znotraj posamezne kmetijske parcele pa je strnjena površina preseka območja iz prvega stavka tega odstavka lahko manjša od 0,01 ha.

(7) Pogoji upravičenosti za kmetijsko prakso NPE\_VZD so naslednji:

– kmetijska praksa se izvaja le na območju evidence iz 9. točke prvega odstavka 20. člena te uredbe, ki je kot Priloga 11. c) del te uredbe;

– kot KRZ se za namen kmetijske prakse štejejomejice.

– vzdrževanje pomeni obrezovanje mejice na način, da:

* je zagotovljeno razvito podrastje v mejici;
* se mejica ne poškoduje in se ne prekine njena zveznost;
* se izvaja na celem KRZ .

(8) Pogoji upravičenosti za kmetijsko prakso NPE\_NOV so naslednji:

– kmetijska praksa se lahko izvaja le na območju iz 10. točke prvega odstavka 20. člena te uredbe, ki je kot Priloga 11. d), del te uredbe;

– kot KRZ se za namen kmetijske prakse štejejomejice;

– kot lesna vegetacija se štejejo avtohtone lesne rastlinske vrste določene v Odredbi o seznamu drevesnih vrst in umetnih križancev (Uradni list RS, št. 4/10), pri tem sadno drevje v mejici ne sme prevladovati, pridobivanje sadilnega materiala iz narave pa ni dovoljeno;

–v evidenco krajinskih značilnosti za pogojenost in ukrepe kmetijske politike se novo mejico vriše v širini vsaj dveh metrov; na dolžinska dva metra je treba zasaditi najmanj eno avtohtono lesno rastlinsko vrsto;

–za leto zahtevka 2025 za kmetijsko prakso NPE\_NOV se upoštevajo kot novo vzpostavljene mejice tiste, ki so na območju iz prve alineje tega odstavka vzpostavljene v obdobju od 1. septembra 2024 do vključno 15. maja 2025, v nadaljnjih letih pa se upošteva obdobje od 16. maja preteklega leta do 15. maja tekočega leta;

– nosilec kmetijskega gospodarstva prek aplikacije Fotosopotnik do 25. maja tekočega leta za mejice vzpostavljene v obdobju iz prejšnjega odstavka tega člena, predloži najmanj dve geolocirani fotografiji vzpostavljene mejice, ki morata biti posneti na začetku in na koncu mejice;

– agencija geolocirane fotografije sproti pošilja ministrstvu, ki na podlagi geolociranih fotografij izriše novo mejico v evidenco krajinskih značilnosti za pogojenost in ukrepe kmetijske politike;

– nosilec kmetijskega gospodarstva lahko odda zahtevek za kmetijsko prakso NPE\_NOV po izrisu mejice v evidenco iz prejšnje alineje in priloži ustrezna dokazila za kmetijsko prakso kot skenogram ob oddaji zahtevka za NPE\_NOV; pri tem se kot ustrezni dokazili štejeta račun o nakupu in deklaracija avtohtonih lesenih vrst;

– v letu, ki sledi letu oddaje zahtevka za kmetijsko prakso NPE\_NOV, se za novo vzpostavljeno mejico lahko uveljavlja zahtevek za NPE\_VZD;

– novo nastala mejica, ki je tudi na območju »DKOP\_8\_OHR\_EKRZ\_24: Lesne prvine in manjše vodne prvine EKRZ na območjih ohranjanja«, se šteje kot mejica za ohranjanje pri zahtevi 54 DKOP8 in zanjo veljajo pravila, ki jih določa uredba, ki ureja pravila pogojenosti;

– novo nastala mejica se ne sme odstraniti; v primeru, da se odstrani mora upravičenec vrniti podporo, ki jo je pridobil v skladu z dvanajstim odstavkom tega člena.

(9) Načrtovani znesek na enoto za kmetijsko prakso NPE\_PRAHA znaša 160,00 eura na ha, najnižji znesek načrtovanega zneska na enoto 128,00 eura na ha in najvišji znesek načrtovanega zneska na enoto 200,00 eura na ha.

(10) Načrtovani znesek na enoto za kmetijsko prakso NPE\_VAR znaša 145,60 eura na ha, najnižji znesek načrtovanega zneska na enoto 116,48 eura na ha in najvišji znesek načrtovanega zneska na enoto 182,00 eura na ha.

(11) Načrtovani znesek na enoto za kmetijsko prakso NPE\_VZD znaša 450,00 eura na ha, najnižji znesek načrtovanega zneska na enoto 360,00 eura na ha in najvišji znesek načrtovanega zneska na enoto 2.000,00 eura na ha.

(12) Načrtovani znesek na enoto za kmetijsko prakso NPE\_NOV znaša 33.800,00 eura na ha, najnižji znesek načrtovanega zneska na enoto 27.040,00 eura na ha in najvišji znesek načrtovanega zneska na enoto 42.300,00 eura na ha.

(13) Realizirani znesek na enoto za posamezno kmetijsko prakso se izračuna vsako leto, tako da se skupno število upravičenih hektarjev za posamezno kmetijsko prakso pomnoži z načrtovanim zneskom na enoto za posamezno kmetijsko prakso iz zadevnega odstavka tega člena. Če so s tem okvirna finančna sredstva za posamezno kmetijsko prakso iz drugega odstavka tega člena presežena ali neporabljena, se upoštevajo določbe drugega odstavka 4. člena te uredbe.«.

**25. člen**

V 37. členu se v prvem odstavku za peto alinejo doda nova, šesta alineja, ki se glasi:

»– vezana dohodkovna podpora za zelenjavo.«.

**26. člen**

V 38. členu se v prvem odstavku besedilo »1.315.299,66 eura« nadomesti z besedilom »1.284.760,85 eura«.

V drugem odstavku se v tretji alineji drugi stavek spremeni tako, da se glasi:

»Pri tem se premik drobnice na planino ali skupni pašnik, na sejem ali razstavo ali na odvzem semena za potrebe shranjevanja v genski banki šteje kot prisotnost drobnice na kmetijskem gospodarstvu;«.

Četrti odstavek se spremeni tako, da se glasi:

»(4) Načrtovani znesek na enoto znaša 18,09 eura, najnižji znesek načrtovanega zneska na enoto 16,27 eura in najvišji znesek načrtovanega zneska na enoto 22,60 eura.«.

**27. člen**

V 39. členu se v prvem odstavku besedilo »5.787.320,73 eura« nadomesti z besedilom »5.651.517,18 eura«.

V prvi alineji se besedilo »2.972.578,82 eura « nadomesti z besedilom »2.902.851,67eura«.

V drugi alineji se besedilo »2.814.741,91 eura« nadomesti z besedilom »2.748.665,51 eura«.

V drugem odstavku se v prvi alineji drugi stavek spremeni tako, da se glasi:

»Pri tem se premik govedi na planino ali skupni pašnik, na sejem ali razstavo ali v osemenjevalni center šteje kot prisotnost govedi na kmetijskem gospodarstvu«.

Šesti odstavek se spremeni tako, da se glasi:

»(6) Načrtovani znesek na enoto za govedo EK ali IK znaša 63,28 eura, najnižji znesek načrtovanega zneska na enoto 56,95 eura in najvišji znesek načrtovanega zneska na enoto 79,10 eura.«.

Sedmi odstavek se spremeni tako, da se glasi:

»(7) Načrtovani znesek na enoto za preostalo govedo znaša 48,67 eura, najnižji znesek načrtovanega zneska na enoto 43,80 eura in najvišji znesek načrtovanega zneska na enoto 60,84 eura.«.

**28. člen**

V 40. členu se v prvem odstavku besedilo »6.181.912,00 eura« nadomesti z besedilom »6.037.278,17 eura«.

Pod točko a) se besedilo »5.775.932,77eura« nadomesti z besedilom »5.640.785,92 eura«.

Pod točko b) se besedilo »405.979,23 eura« nadomesti z besedilom »396.492,25 eura«.

Deveti odstavek se spremeni tako, da se glasi:

»(9) Premik krave dojilje s teletom na planino oziroma skupni pašnik ter premik krave dojilje na sejem ali razstavo v obdobju obvezne reje iz četrte alineje prvega odstavka se šteje kot del obdobja obvezne reje, če je sporočen v skladu s pravilnikom, ki ureja identifikacijo in registracijo goveda.«.

Dvanajsti odstavek se spremeni tako, da se glasi:

»(12) Načrtovani znesek na enoto za kravo dojiljo na OMD znaša 97,25 eura, najnižji znesek načrtovanega zneska na enoto 87,52 eura in najvišji znesek načrtovanega zneska na enoto 121,56 eura.«.

Trinajsti odstavek se spremeni tako, da se glasi:

»(13) Načrtovani znesek na enoto za krave dojilje zunaj OMD znaša 74,81 eura, najnižji znesek načrtovanega zneska na enoto 67,32 eura in najvišji znesek načrtovanega zneska na enoto 93,51 eura.«.

**29. člen**

V 41. členu se v prvem odstavku besedilo »3.814.371,47 eura« nadomesti z besedilom »3.725.090,03 eura«.

Enajsti odstavek se spremeni tako, da se glasi:

»(11) Načrtovani znesek na enoto za kravo molznico znaša 88,87eura, najnižji znesek načrtovanega zneska na enoto 79,98 eura in najvišji znesek načrtovanega zneska na enoto 111,08 eura.«.

**30. člen**

V 42. členu se v drugem odstavku v drugi alineji besedilo »0,9 GVŽ« nadomesti z besedilom »0,5 GVŽ«.

V tretji alineji se besedilo »0,5 GVŽ« nadomesti z besedilom »0,3 GVŽ«.

Sedma alineja se spremeni tako, da se glasi:

»– skupna ugotovljena upravičena površina za beljakovinske rastline mora biti vsaj 0,3 ha;«.

Osma alineja se spremeni tako, da se glasi:

»– ugotovljena upravičena površina kmetijskega gospodarstva je najmanj 1 ha;«.

V devetem odstavku se besedilo »ali zelenjadnic na kmetijski površini, na kateri pridelujejo beljakovinske rastline« nadomesti z besedilom »ali zelenjadnic za beljakovinske rastline«.

V desetem odstavku se v tretji alineji besedilo »269,8 eura« nadomesti z besedilom »281,03 eura«.

V četrti alineji se besedilo »258,74 eura« nadomesti z besedilom »269, 52 eura«.

V peti alineji se besedilo »248,56 eura« nadomesti z besedilom »258,91 eura«.

**31. člen**

Za 42. členom se doda nov 42.a člen, ki se glasi:

»42.a člen

(vezana dohodkovna podpora za zelenjavo)

1. Za podporo za zelenjavo so za leto 2025 okvirna finančna sredstva 400.001,00 eura, za leto 2026 400.001,30 eura in za leto 2027 400.001,10 eura. Od tega se :

– za leto 2025 50.486,00 eura, za leto 2026 53.184,05 eura in za leto 2027 54.562,30 eura nameni nosilcem kmetijskih gospodarstev, ki so vključeni v ekološko pridelavo zelenjave;

– za leto 2025 349.515,00 eura, za leto 2026 346.817,25 eura in za leto 2027 345.438,80 eura nameni nosilcem kmetijskih gospodarstev, ki pridelujejo zelenjavo, vendar niso vključeni v ekološko pridelavo zelenjave.

1. Nosilec kmetijskega gospodarstva je upravičen do podpore za zelenjavo, če izpolnjuje naslednje pogoje upravičenosti:

– vpisan je v RKG in v evidenco pridelovalcev zelenjave in zelišč;

– skupna ugotovljena površina, za katero uveljavlja podporo za zelenjavo na prostem, je vsaj 0,5 ha oziroma površina, za katero uveljavlja podporo za zelenjavo v rastlinjakih, vsaj 0,1 ha;

– vsaj 40 % svoje letne proizvodnje zelenjave trži prek organizacij proizvajalcev ali skupin proizvajalcev ali prek zadrug ali pravnim osebam, ki imajo KMGMID, oziroma pravnim osebam, ki imajo v skladu s standardno klasifikacijo dejavnosti kot prvo v klasifikaciji nalog zavedeno predelavo zelenjave, ali javnim zavodom;

– če 40 % svoje letne proizvodnje zelenjave trži sam ali prek drugih oblik skupnega nastopa na trgu, ki niso zajete v prejšnji alineji, mora za prejem podpore za vse dejavnosti, ki se opravljajo v okviru kmetijskega gospodarstva, voditi poslovne knjige v skladu z računovodskimi standardi za davčne namene in za vse poslovne dogodke v zvezi s prodajo zelenjave voditi ločeno računovodstvo v skladu z računovodskimi standardi, na primer ločeno stroškovno mesto ali ločene ustrezne računovodske konte. Pri tem mora nosilec zagotoviti tudi vodenje blagovnega knjigovodstva, iz katerega je razvidna količina prodane zelenjave v letu oddaje zahtevka za vezano dohodkovno podporo za zelenjavo (v nadaljnjem besedilu: zahtevek za zelenjavo).

1. Skupna podpora za zelenjavo iz petnajstega in šestnajstega odstavka tega člena se lahko dodeli za največ 15 hektarjev ugotovljene zelenjave.
2. Kot zelenjadnice se štejejo zelenjadnice, naštete v prilogi 2 pravilnika, ki ureja evidenco pridelovalcev zelenjave in zelišč, razen sladke koruze.
3. Podatek o letni proizvodnji zelenjave za leto oddanega zahtevka za zelenjavo se za posameznega nosilca kmetijskega gospodarstva prevzame iz Evidence o pridelavi zelenjave in zelišč, ki jo določa pravilnik, ki ureja evidenco pridelovalcev zelenjave in zelišč. Pri tem nosilec dokazuje 40 % lastne proizvodnje zelenjave iz tretje in četrte alineje drugega odstavka tega člena na podlagi prijavljene površine zelenjave v zahtevku za zelenjavo za tekoče leto.
4. Za posamezno leto zahtevka za zelenjavo se pri prijavljeni površini upoštevajo vsi nivoji posevka, označeni na geoprostorskem obrazcu, kot jih določa uredba, ki ureja izvedbo intervencij skupne kmetijske politike. Pri tem se ista prijavljena površina pod različnimi posevki v skupno površino zahtevka za zelenjavo upošteva le enkrat. Na zahtevku za zelenjavo se lahko prijavi le tista površina, na kateri je bila zelenjava pobrana v tekočem letu. Če nosilec kmetijskega gospodarstva po vložitvi zbirne vloge spremeni ali načrtuje spremembo vrste prijavljenega posevka zelenjave, mora spremembo nemudoma sporočiti agenciji, v nasprotnem primeru se šteje, da gre za čezmerno prijavo in se uporabijo upravne sankcije iz uredbe, ki ureja izvedbo intervencij skupne kmetijske politike.
5. Kot kmetijska parcela za namen uveljavljanja podpore za zelenjavo se šteje strnjeno zemljišče kmetijske površine, na kateri je prijavljena zelenjava ne glede na višino plačila podpore.
6. Če nosilec kmetijskega gospodarstva prijavi zelenjavo iz četrtega odstavka tega člena kot predposevek, mora v času prisotnost zelenjave v obdobju predposevka to posneti z geografsko označeno fotografijo v aplikaciji Fotosopotnik. V primeru izvedene preveritve s pregledom na kraju samem mora nosilec kmetijskega gospodarstva fotografije na dan izvedenega pregleda prek aplikacije Fotosopotnik poslati na agencijo.
7. S pregledi na kraju samem se ugotavlja le prisotnost zelenjave, medtem ko se vrsta zelenjave ne ugotavlja. Če nosilec kmetijskega gospodarstva ne vodi geolociranih fotografij iz prejšnjega odstavka, se zahtevek za zelenjavo za tako površino zavrne ter se znižanja in sankcije ne izračunavajo oziroma se ne zavrne v primeru, da je isto površino nosilec prijavil tudi na drug posevek iz šestega odstavka tega člena.
8. Če se za zahtevek za podporo za zelenjavo pri upravnih pregledih ugotovi, da:

- ne izpolnjuje pogojev iz druge alineje drugega odstavka tega člena, se zahtevek zavrne in se šteje, da ne gre za čezmerno prijavo, ter se ne uporabijo upravne sankcije iz uredbe, ki ureja izvedbo intervencij skupne kmetijske politike;

- ne izpolnjuje pogojev iz tretje ali četrte alineje drugega odstavka tega člena, se šteje, da gre za nepravilno prijavo in se uporabi upravne sankcije v višini 3 % znižanja vseh zahtevkov neposrednih plačil;

- izpolnjuje vse pogoje iz tega člena in se pri pregledu na kraju samem ugotovi, da ne izpolnjuje pogojev iz tega člena, se šteje, da gre za čezmerno prijavo, in se uporabijo upravne sankcije iz uredbe, ki ureja izvedbo intervencij skupne kmetijske politike.

1. Nosilec kmetijskega gospodarstva pošlje na agencijo dokazila o prodani zelenjavi, da dokaže izpolnjevanje pogoja iz tretje oziroma četrte alineje drugega odstavka tega člena. Pri tem se upošteva naslednje:

– če nosilec kmetijskega gospodarstva prodaja zelenjavo prek skupine proizvajalcev ali organizacije proizvajalcev sadja in zelenjave, zadruge, pravne osebe ali javnega zavoda, mora do 15. februarja leta, ki sledi letu v katerem je bil oddan zahtevek za zelenjavo, agenciji poslati s obrazec iz Priloge 12 te uredbe, ki ga podpiše kupec;

– če nosilec kmetijskega gospodarstva trži sam ali prek drugih oblik skupnega nastopa na trgu, mora do 15. februarja leta, ki sledi letu v katerem je bil oddan zahtevek za zelenjavo, agenciji poslati obrazec iz Priloge 12 te uredbe. Obrazcu mora priložiti tudi izpis v zvezi s prodajo zelenjave, za katero vodi ločeno računovodstvo v okviru poslovnih knjig, pri tem pa mora biti razvidna tudi količina prodane zelenjave za leto zahtevka;

– ne glede na prejšnjo alinejo mora nosilec kmetijskega gospodarstva agencijo obvestiti o morebitnih spremembah, ki vplivajo na izpis v zvezi s prodajo zelenjave po datumu iz prejšnje alineje, ter kot dokazilo poslati nov izpis.

(12) V primeru boba, graha, fižola, leče in čičerike lahko nosilec kmetijskega gospodarstva odda zahtevek le za eno od vezanih podpor ali za zelenjavo ali za beljakovinske rastline.

(13) Za nosilce kmetijskih gospodarstev vključene v ekološko pridelavo zelenjave iz prve alineje prvega odstavka tega člena, se štejejo nosilci kmetijskih gospodarstev, pri katerih na kmetijski površini, na kateri pridelujejo zelenjavo v tekočem letu oddaje zahtevka, poteka pridelava zelenjave v skladu s predpisi, ki urejajo ekološko pridelavo.

(14) Intervencija vezana dohodkovna podpora za zelenjavo se ne izvaja na območju iz 7. in 8. točke prvega odstavka 20.člena te uredbe.

(15) Načrtovani znesek na enoto pri nosilcih kmetijskih gospodarstev, ki so vključeni v ekološko pridelavo zelenjave, znaša:

– za leto 2025 504,86 eura na ha, najnižji znesek načrtovanega zneska na enoto 454,37 eura na ha in najvišji znesek načrtovanega zneska na enoto 631,07 eura na ha;

– za leto 2026 462,47 eura na ha, najnižji znesek načrtovanega zneska na enoto 416,22 eura na ha in najvišji znesek načrtovanega zneska na enoto 578,08 eura na ha;

– za leto 2027 419,71 eura na ha, najnižji znesek načrtovanega zneska na enoto 377,73 eura na ha in najvišji znesek načrtovanega zneska na enoto 524,63 eura na ha.

1. Načrtovani znesek na enoto pri preostalih nosilcih kmetijskih gospodarstev, ki pridelujejo zelenjavo, znaša:

– za leto 2025 388,35 eura na ha, najnižji znesek načrtovanega zneska na enoto 349,51 eura na ha in najvišji znesek načrtovanega zneska na enoto 485,43 eura na ha;

– za leto 2026 355,71 eura na ha, najnižji znesek načrtovanega zneska na enoto 320,13 eura na ha in najvišji znesek načrtovanega zneska na enoto 444,63 eura na ha;

– za leto 2027 322,84 eura na ha, najnižji znesek načrtovanega zneska na enoto 290,55 eura na ha in najvišji znesek načrtovanega zneska na enoto 403,55 eura na ha.

1. Realizirani znesek na enoto se izračuna vsako leto, tako da se skupno število upravičenih hektarjev zelenjave pomnoži z načrtovanim zneskom na enoto za leto vložitve zbirne vloge iz prejšnjega odstavka. Če so s tem okvirna finančna sredstva iz prvega odstavka tega člena presežena ali neporabljena, se upoštevajo določbe drugega odstavka 4. člena te uredbe.«.

**32. člen**

Priloga 2 se nadomesti z novo Prilogo 2, ki je kot Priloga 1 sestavni del te uredbe.

**33. člen**

Priloga 6 se nadomesti z novo Prilogo 6, ki je kot Priloga 2 sestavni del te uredbe.

**34. člen**

Priloga 9 se nadomesti z novo Prilogo 9, ki je kot Priloga 3 sestavni del te uredbe.

**35. člen**

Priloga 10 se nadomesti z novo Prilogo 10, ki je kot Priloga 4 sestavni del te uredbe.

**36. člen**

Za Prilogo 9 se doda nova Priloga 9a, ki je kot Priloga 5 sestavni del te uredbe.

**37. člen**

Za Prilogo 10 se doda nova Priloga 11, ki je kot Priloga 6 sestavni del te uredbe.

**38. člen**

Za Prilogo 11 se doda nova Priloga 12, ki je kot Priloga 7 sestavni del te uredbe.

**KONČNA DOLOČBA**

**39.člen**

Ta uredba začne veljati naslednji dan po objavi v Uradnem listu Republike Slovenije.

Št. 007-497/2024/21

Ljubljana, xx. januarja 2025

EVA 2024-2330-0158

Vlada Republike Slovenije

dr. Robert Golob

predsednik

**OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe)

10., 11.a in 12. člen Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23).

1. Rok za izdajo uredbe, določen z zakonom

/

1. Splošna obrazložitev predloga uredbe, če je potrebna

 /

1. Predstavitev presoje posledic za posamezna področja, če te niso mogle biti celovito predstavljene v predlogu zakona

 II. VSEBINSKA OBRAZLOŽITEV PREDLAGANIH REŠITEV

**K 1. členu**

Navedba pravnih aktov EU z zadnjimi spremembami.

**K 2. členu**

Med izjeme, kjer se na travinju kmetijska dejavnost izvaja enkrat v dveh letih, se doda tudi trajno travinje, na katerem se na podlagi ciljev Programa upravljanja območij Natura 2000 za obdobje 2023 – 2028 izvajajo naravovarstveni ukrepi, ki niso financirani iz SKP ter so vključeni v pogodbeno ali skrbniško varstvo naravnih vrednot oziroma v znanstvene in strokovne raziskave ali projekte. Za ta območja so z upravljavci površin sklenjeni pisni dogovori oziroma pogodbe s področja ohranjanja narave. Po zdaj veljavni uredbi nosilci KMG, ki površine travinja obdelujejo vsako drugo leto zaradi teh naravovarstvenih zahtev, ne morejo uveljavljati neposrednih plačil na takšnem GERKu.

V skladu s spremembo Uredbe (EU) 2021/2115 se za leto zahtevka 2025 črta zahteva št. 53 pri DKOP 8 (minimalni delež neproizvodnih površin), hkrati pa se uvaja nova shema za okolje in podnebje INP 8.12 Neproizvodne površine in elementi. Med upravičene hektarje sedodajo tudi neproizvodne površine, ki jih bodo nosilci vzpostavili ali vzdrževali v okviru nove sheme INP 8.12. Z namenom izvajanja kmetijskih praks, ki urejajo vzdrževanje in vzpostavitev novih mejic v okviru te sheme, se v člen doda tudi definicija mejice.

**K 3. členu**

Z letom 2025 se poleg že uvedenih intervencij neposrednih plačil uvede tudi nova shema INP 8.12 Neproizvodne površine in elementi ter nova intervencija INP 10 Vezana dohodkovna podpora za zelenjavo. V člen se doda zahtevek za novo shemo oziroma intervencijo.

**K 4. členu**

Pri vstopnem pragu se zaradi večje jasnosti doda, da gre za ugotovljeno upravičeno površino. »Ugotovljena« po uredbi, ki ureja izvedbo intervencij skupne kmetijske politike (po upravnih in pregledih na kraju samem, vendar pred uporabo znižanj), in »upravičena« v pomenu kmetijske dejavnosti ter v skladu z 18.členom Uredbe EU 2021/2115.

Zaradi vzpostavitve individualne sledljivosti prašičev po ID številki (Centralni register prašičev (CRPŠ) se za izračun obtežbe pri intervencijah neposrednih plačil z letom 2025 število prašičev prevzame iz registra CRPŠ na dan 1. februar in štiri reprezentativne datume. V skladu s pravilnikom, ki ureja identifikacijo in registracijo prašičev za nekomercialno rejo prašičev (kmečka reja do 5 prašičev), se pri prisotnosti posameznega prašiča upošteva pavšalna prisotnost, ki je določena na 90 dni. Podatek o kopitarjih se prevzame iz CRK na dan 1. februar.

Pri preveritvi podatkov o lastništvu mehanizacije se datum poizvedbe spremeni tako, da agencija pošlje poizvedbo na MZI 14 dni pozneje. To ne vpliva na nadaljnje postopke obračuna. Pri preveritvi, ali nosilec izkazuje pomemben prispevek k varovanju okolja v obliki vključitve večine površin v nadstandardne intervencije, se zaradi večje jasnosti določi datum 15. november, ki je po uredbi, ki ureja izvedbo intervencij SKP, zadnji datum za večino zahtevkov, vezanih na zbirno vlogo.

**K 5. členu**

Pri preveritvi, ali nosilec izkazuje pomemben prispevek k varovanju okolja v obliki vključitve večine površin v nadstandardne intervencije, se zaradi večje jasnosti določi datum 15. november, ki je po uredbi, ki ureja izvedbo intervencij SKP, zadnji datum za večino zahtevkov, vezanih na zbirno vlogo.

**K 6. členu**

Pri vstopnem pragu ODPT se zaradi večje jasnosti dopiše, da gre za ugotovljeno upravičeno površino. »Ugotovljena« po uredbi, ki ureja izvedbo intervencij skupne kmetijske politike (po upravnih in pregledih na kraju samem, vendar pred uporabo znižanj), in »upravičena« v pomenu izvajanja kmetijske dejavnosti.

**K 7. členu**

Pri vstopnem pragu DPDPT se zaradi večje jasnosti dopiše, da gre za ugotovljeno upravičeno površino. »Ugotovljena« po uredbi, ki ureja izvedbo intervencij skupne kmetijske politike (po upravnih in pregledih na kraju samem, vendar pred uporabo znižanj), in »upravičena« v pomenu izvajanja kmetijske dejavnosti.

**K 8. členu**

Pri vstopnem pragu 0,3 ha za sheme, ki se izvajajo v okviru intervencije SOPO, se zaradi večje jasnosti doda, da gre za ugotovljeno upravičeno površino. »Ugotovljena« po uredbi, ki ureja izvedbo intervencij skupne kmetijske politike (po upravnih in pregledih na kraju samem, vendar pred uporabo znižanj), in »upravičena« v pomenu izvajanja kmetijske dejavnosti. Določi se tudi vstopnin prag za kmetijske prakse nove sheme INP 8.12., saj imajo tri od štirih kmetijskih praks izjemo od vstopnega praga 0,3 ha.

**K 9. členu**

Sprememba opredeljuje primere, ko nosilec KMG že v osnovi na zahtevek SOPO prijavi kmetijsko parcelo, manjšo od 10 ar, oziroma ko skupna površina KMG za posamezno shemo SOPO predstavlja manj kot 0,3 ha. Minimalni pragovi za shemo so določeni v 16.členu uredbe. V takih primerih se zahtevek zavrže, brez uporabe sankcij, saj zahtevek ne izpolnjuje vstopnih pragov posameznih shem SOPO.

**K 10. členu**

Vsebina člena opredeljuje vodenje evidenc o delovnih opravilih za intervencijo SOPO. Med evidence o delovnih opravilih za njivske površine se doda nova shema INP 8.12 Neproizvodne površine in elementi. Iz obveznosti vodenja evidenc o delovnih opravilih je izvzeta kmetijska praksa vzpostavitev novih krajinskih značilnosti, ker mora nosilec za vsako mejico poslati geolocirane fotografije in dokazila o nakupu avtohtone lesne vegetacije. Tako se že preverijo nemonitoriabilni pogoji.

**K 11. členu**

Nova shema INP 8.12 Neproizvodne površine in elementi vključuje štiri kmetijske prakse:praha, varovalni pasovi, vzdrževanje obstoječih krajinskih značilnosti in vzpostavitev novih krajinskih značilnosti. Vse kmetijske prakse, razen prahe, se lahko izvajajo le na določenih območjih Slovenije. V člen se dodajo štiri nove grafične evidence. Dve iz naslova kmetijske prakse varovalni pasovi, pri čemer se bo kmetijska praksa lahko izvajala na varovalnih pasovih vodnih zemljišč (vode I. in II. reda) ter varovalnih pasovih osuševalnih jarkov, širših od dveh metrov. Dodajo se tudi evidenca območja, kjer bo omogočeno izvajanje vzdrževanja mejic SOPO, ter območje, na katerem bodo lahko postavljene nove mejice. V členu sta navedena tudi vir in postopek določitve območja oziroma evidenc.

Za grafične evidence območij sheme tradicionalna raba travinja, evidenco območja pojavljanja poljskega škrjanca, evidenco območja pojavljanja pribe in evidenco šotišč že zdaj velja, da če je GERK na območju navedenih evidenc s površino vsaj desetih arov, se celoten GERK šteje kot del območja evidenc. Zapis se prilagodi na način, da velja tudi za GERK-e, ki so v celoti, vendar s površino, manjšo od desetih arov, na zadevnih območjih. Za evidence, ki se nanašajo na vzpostavitev varovalnih pasov in mejic, pa se prikazuje dejanska površina.

**K 12. členu**

Člen natančneje določa, da se v okviru sheme v celoti zavrne površina GERK, na kateri je ugotovljena neskladnost v zvezi z izpolnjevanjem zahtev pogojenosti, ki so podlaga za izvajanje sheme. Preostale površine, kjer neskladnost ni ugotovljena, ostanejo upravičene do podpore iz naslova sheme.

**K 13. členu**

Določene sheme vključujejo prepoved uporabe FFS, za katere nosilec kmetijskega gospodarstva poda izjavo na zbirni vlogi, da FFS ne uporablja. Tudi novi kmetijski praksi praha in varovalni pasovi, ki se izvajata v okviru sheme INP 8.12, imata prepoved rabe FFS. Zato se v člen doda izjava tudi za omenjeni praksi.

**K 14. členu**

Z letom 2025 se začne izvajati nova shema SOPO INP 8.12 neproizvodne površine in elementi, zato se kot dvanajsta shema doda na seznam shem, ki se izvajajo v okviru intervencije SOPO.

**K 15. členu**

Pri shemi EKST že po zdajšnji uredbi velja, da je GERK na območju evidence HTV s celotno površino, če je na območju evidence z vsaj desetimi ari. Površine travinja, ki so na HTV-območju, ni mogoče vključiti v shemo EKST. S spremembo se enako določi tudi za GERK-e, ki so v celoti, vendar s površino, manjšo od desetih arov, na območju evidence HTV.

**K 16. členu**

Sprememba določa jasnejši zapis, medtem ko vsebinskih sprememb ni. Peti odstavek se črta, saj enako vsebino opredeljuje enajsti odstavek 20. člena uredbe.

**K 17. členu**

Sprememba člena določa, da se morajo organska gnojila po sistemu NIZI uporabiti vsaj enkrat v letu oddanega zahtevka NIZI. Določena je tudi uporaba tekočega ostanka proizvodnje bioplina (digestat ali bioplinsko gnojevko), proizvedenega z lastno bioplinarno na kmetiji. V tem primeru mora nosilec izpolniti obrazec iz priloge 9a (obrazec 5 k noveli) in ga poslati agenciji do 30. novembra tekočega leta.

Prav tako je določeno, da se shema NIZI ne izvaja na območju evidence varovalni pasovi ob vodnih zemljiščih ter na območju evidence varovalni pasovi za osuševalne jarke, ki so širši od dveh metrov.

**K 18. členu**

Sprememba člena določa, da se kmetijska praksa INHIBIT ne izvaja na območju varovalnih pasov ob vodnih zemljiščih ter osuševalnih jarkov, širših od dveh metrov.

Določa tudi, da mora nosilec dokazila o nakupu inhibitorja (deklaracijo z oznako CE in navedbo funkcijske kategorije inhibitorja ter račun) poslati agenciji do 1. oktobra tekočega leta.

**K 19. členu**

Zaradi uvedbe nove sheme INP8.12 neproizvodne površine in elementi se sredstva prerazporedijo iz manj izkoriščene sheme INP 8.05 naknadni posevki in podsevki – NPP. Za leta 2025, 2026 in 2027 se znižajo načrtovana sredstva za shemo NPP.

Črtane so zahteve, ki se nanašajo na DKOP8, saj se je s spremembo Uredbe (EU) 2021/2115, z letom 2025, črtala zahteva št. 53 pri DKOP 8 (minimalni delež neproizvodnih površin).

Shema v skladu z zdaj veljavno uredbo določa, da se naknadni posevki lahko uporabijo za proizvodnjo in obdelavo po datumu, ki določa zadnji dan obveznega zelenega pokrova naknadnega posevka. Ker je bilo na terenu veliko vprašanj glede tega, se jasneje zapisuje, da obdelava in uporaba neprezimnih posevkov nista dovoljeni v času obdobja obvezne prisotnosti zelenega pokrova, medtem ko sta dovoljeni pred tem obdobjem in po njegovem zaključku. Prav tako se natančneje določa, da uporaba fitofarmacevtskih sredstev ni dovoljena od setve naknadnih posevkov naprej in pri uničenju posevkov.

**K 20. členu**

Shema v skladu z zdaj veljavno uredbo določa, da se prezimni posevki lahko uporabijo za proizvodnjo in obdelavo po datumu, ki določa zadnji dan obveznega zelenega pokrova prezimnega posevka. Ker je bilo na terenu veliko vprašanj glede tega, se jasneje zapisuje, da obdelava in uporaba prezimnih posevkov nista dovoljeni v času obdobja obvezne prisotnosti zelenega pokrova, medtem ko sta dovoljeni pred tem obdobjem in po njegovem zaključku. Prav tako se natančneje določa, da uporaba herbicidov ni dovoljena od setve prezimnih posevkov naprej in pri uničenju posevkov.

Črtane so zahteve, ki se nanašajo na DKOP8, saj se je s spremembo Uredbe (EU) 2021/2115, z letom 2025, črtala zahteva št. 53 pri DKOP 8 (minimalni delež neproizvodnih površin).

**K 21. členu**

S spremembo člena se določa, da se shema lahko uveljavlja na glavnem ali naknadnem ali prezimnem posevku, vendar se pri tem ista prijavljena površina pod različnimi posevki pri skupni površini zahtevka upošteva le enkrat.

Enkratna herbicida se vežeta na čas izvajanja sheme posamezne kmetijske rastline in ne na tekoče leto, ker je v zadnjih letih veliko odstopanja pri vremenskih razmerah – vključno z jesenskim časom – v primerjavi z dolgoletnim povprečjem, kar lahko na terenu povzroči različne posebne situacije, vključno z vplivom na rabo herbicidov.

Shema KONZ se lahko izvaja tudi na območju varovalnih pasov ob vodnih zemljiščih ter osuševalnih jarkov, širših od dveh metrov. Pri tem nosilec kmetijskega gospodarstva ne prejme plačila za ta del površine, saj je oranje na varovalnih pasovih prepovedano že po DKOP 4.

V skladu z modelnimi izračuni je znesek 100-% podpore pri shemi KONZ 22,90 evra in ne 22,80 evra (tehnična napaka). Zaradi tega se popravijo tudi načrtovani znesek na enoto in najnižji znesek načrtovanega zneska na enoto ter skupna letna vrednost za shemo.

**K 22. členu**

Pri shemi INP 8.08 neposejana tla za poljskega škrjanca – POŠK je v skladu z zdaj veljavno uredbo določeno, da se za GERK, ki je z vsaj desetimi ari na območju, šteje, da je na območju v celoti. Zapis se prilagodi na način, da velja tudi za GERK-e, ki so v celoti, vendar s površino, manjšo od desetih arov, na zadevnih območjih.

**K 23. členu**

Pri shemi OGNTN je v členu dodano, da se poleg območja VVO\_I\_DR, shema ne izvaja tudi na območju varovalnih pasov ob vodnih zemljiščih ter osuševalnih jarkov, širših od dveh metrov.

**K 24. členu**

S spremembo Uredbe 2021/2115 (spremenjena z Uredbo 2024/1468,14. maja 2024) se z letom 2025 črta zahteva 53 pri DKOP 8, ki je še v letu 2024 od nosilcev KMG, z več kot 10 ha ornih površin, zahtevala vzpostavitev neproizvodnih površin in elementov na vsaj 4 % ornih površin na kmetiji. Nosilcem KMG z letom 2025 ne bo več treba izpolnjevati te zahteve v okviru pogojenosti. Za vse nosilce KMG pa pod DKOP 8 ostajajo še vedno veljavne zahteve 54 (ohranjanje KRZ), 55 (prepoved rezanja mejic v času, ko ptiči gnezdijo) in 56 (preprečevanje invazivnih vrst).

Z letom 2025 se kot kompromisna rešitev za umik zahteve 53 pri DKOP 8, na podlagi prvega odstavka pod točko a 31. člena Uredbe EU 2021/2115, uvaja nova shema SOPO: INP 8.12 neproizvodne površine in elementi, ki je obvezna za države članice, medtem ko je za nosilce prostovoljna. Namen sheme je ohranjanje oziroma povečanje življenjskega prostora rastlin in živali v kmetijski krajini. Shema prispeva k ohranjanju in izboljšanju biotske raznovrstnosti in krajinske pestrosti. Po zahtevah je podobna DKOP 8, saj mora nosilec zagotoviti, da skupna površina njegovih neproizvodnih površin obsega vsaj 4 % ornih površin KMG. Te lahko doseže z izvajanjem ene ali več od štirih kmetijskih praks: praha, varovalni pasovi, vzdrževanje mejic in vzpostavitev novih mejic. Za izvajanje teh kmetijskih praks bo nosilec prejel plačilo za nadomestilo za nastale stroške in izpad dohodka zaradi zagotovitve neproizvodnih površin in elementov na ornih površinah.

Za shemo so v členu opredeljeni višina letne ovojnice za posamezno kmetijsko prakso, vrsta rabe GERK, kjer se kmetijske prakse lahko izvajajo, območje, kjer se posamezne kmetijske prakse lahko izvajajo, ter načrtovani zneski podpore na enoto. V členu so podrobneje opredeljni pogoji upravičenosti pri posamezni kmetijski praksi.

**K 25. členu**

V okviru vezane dohodkovne podpore se z letom 2025 uvede nova intervencija vezane dohodkovne podpore za zelenjavo, zato se podpora doda na seznam zahtevkov vezane dohodkovne podpore.

**K 26., 27., 28., 29. členu**

V skladu z uredbo EU 2021/2115 lahko država za vse intervencije vezane dohodkovne podpore skupaj na letni ravni nameni največ 13 % nacionalne ovojnice za neposredna plačila. Slovenija od leta 2023 naprej v okviru teh sredstev izvaja že štiri vezane dohodkovne podpore, pri čemer za te podpore skupaj na letni ravni namenja13 % nacionalne ovojnice. Ker se z letom 2025 uvaja nova vezana dohodkovna podpora za zelenjavo, se lahko sredstva za novo intrevencijo pridobijo le s proporcionalnim znižanjem ovojnice na vseh obstoječih vezanih podporah. Pri tem je vezana dohodkovna podpora za beljakovinske rastline izvzeta, ker ima v skladu z zakonodajo EU ločena sredstva. Pri preostalih intrevencijah vezane dohodkovne podpore se zaradi proporcionalnega znižanja spremenijo letna sredstva in načrtovani zneski podpore. Ker je za novo intrevencijo na letni ravni predvidenih približno 400.000 evrov sredstev, se ovojnica in načrtovani znesek podpore pri obstoječih intervencijah le nekoliko prilagodijo.

Pri vezani dohodkovni podpori za rejo govedi in rejo drobnice se pri premiku v obdobju obvezne reje, ki se šteje kot prisotnost živali na kmetijskem gospodarstvu, doda tudi premik govedi zaradi osemenjevanja v osemenjevalni center ter premik drobnice zaradi odvzema semena za potrebe shranjevanja v genski banki.

Na podlagi zahtevkov za leto 2023 pri intervencijah vezane dohodkovne podpore pričakovani učinek ni bil dosežen, zato se najvišji načrtovani znesek poveča na način, da se odstopanje od načrtovanega zneska poveča s 15 na 25 %. Povečanje se vzpostavi z namenom, da ne bo prihajalo do neizkoriščenih sredstev ali do prerazporeditve sredstev iz vezane dohodkovne podpore na preostala neposredna plačila.

**K 30. členu**

Pri intervenciji vezana dohodkovna podpora za beljakovinske rastline se je s pogojem obtežbe v primeru krmnih beljakovinskih rastlin okrepila povezava med lokalno proizvodnjo krmnih beljakovinskih rastlin in živinorejo ter so živinorejci spodbujeni k lastni proizvodnji krme. Na podlagi podatkov iz zbirne vloge za leto 2023 kot tudi pozivov s terena se je ugotovilo, da v določenih primerih pogoj obtežbe lahko ne spodbudi toliko živinorejcev k pridelavi krmnih beljakovinskih rastlin, ampak izključi določene živinorejce, ki glede na razpoložljivi KZU na kmetiji nimajo dovolj rejnih živali za izpolnjevanje obtežbe. Za zagotovitev večje skladnosti se pogoj obtežbe z letom 2025 zniža z 0,9 GVZ/ha KZU na 0,5 GVZ/ha KZU. Zaradi tega se zniža tudi pogoj obtežbe za ekološke kmete, in sicer s 0,5 GVZ/ha KZU na 0,3 GVZ/ha KZU.

Pri vstopnem pragu 0,3 ha se zaradi večje jasnosti dopiše, da gre za ugotovljeno upravičeno površino. Ugotovljena po uredbi, ki ureja izvedbo intervencij skupne kmetijske politike (po upravnih in pregledih na kraju samem, vendar pred uporabo znižanj) ter upravičena v pomenu izvajanja kmetijske dejavnosti.

**K 31. členu**

S tretjo spremembo SN 2023–2027 se z letom 2025 pri vezani dohodkovni podpori uvaja nova vezana dohodkovna podpora za zelenjavo. Sektor zelenjave je pomemben z vidika zagotavljanja prehranske varnosti, prav tako je zaradi potrebe po večjem obsegu delovne sile sektor težje konkurenčen. Glede na koeficient ekonomičnosti izkazuje sektor tudi slabšo dobičkonosnost, kar se v kombinaciji z drugimi, že predhodno opisanimi razlogi odraža tudi v padajočih površinah pod zelenjavo.

Z vezano dohodkovno podporo za zelenjavo se bo podpiral skupni nastop na trgu, hkrati pa bo z dovoljenimi oblikami skupnega nastopa na trgu ali z vodenjem dvostavnega knjigovodstva zagotovljena sledljivost zelenjave. S tako usmerjeno vezano dohodkovno podporo, ki se dopolnjuje še z drugimi intervencijami v okviru EKSRP (naložbe, namakanje, skupine proizvajalcev in podobno), se veča konkurenčnost pridelovalcev zelenjave. Z vstopnim pragom vsaj 0,5 ha zelenjave bodo nosilci KMG spodbujeni, da na svoji kmetiji povečajo proizvodnjo oziroma delež površin, namenjen pridelavi zelenjave. Z višjo podporo ekološkim pridelovalcem in z vključitvijo nosilcev, ki zelenjavo prodajajo javnim zavodom, je podpora usmerjena tudi v cilj kakovosti proizvodov zelenjave. Z vključitvijo kmetov, ki prodajajo zelenjavo javnim zavodom, bodo podprte tudi kratke verige nastopa na trgu.

V členu so opredeljeni pogoji upravičenosti. Intervencija se ne izvaja na območju varovalnih pasov ob vodnih zemljiščih ter osuševalnih jarkih, širših od dveh metrov.

**K 32.–35. členu**

Zaradi sprememb, ki jih uvaja predlog novele, se spreminjajo tudi priloge. Priloga 2 se spreminja zaradi vzpostavitve sledljivosti prašičev po ID-številki, natančneje se opredeli formula za izračun povprečne obtežbe v primerih, ko so živali vključene v pregled na kraju samem, ter določi se način zaokroževanja pri izračunu povprečne obtežbe. V Prilogi 6 se za novo shemo INP 8.12 opredeli možnost kombinacije z drugimi shemami SOPO na isti površini. Priloga 9 se spreminja zaradi uvedbe sledljivosti prašičev po ID-številki, prav tako pa se jasneje določi, da se spodnja meja potrebnih kubičnih metrov organskih gnojil na hektar preverja le za skupno površino iz zahtevka NIZI in ne za površino celotnega KMG. V Prilogo 10 se dodajo znižanja za neizpolnjevanje pogojev upravičenosti pri novi shemi INP 8.12, prav tako pa so vključene prilagoditve pri drugih shemah na podlagi ugotovitev iz izvajanja shem SOPO v letih 2023 in 2024.

**K 36.–38. členu**

Nove priloge so potrebne zaradi uvedbe nove sheme SOPO (Priloga 11) in nove intervencije vezana dohodkovna podpora za zelenjavo (Priloga 12). Nova Priloga 9 a je potrebna pri NIZI zaradi upoštevanja tekočega ostanka proizvodnje bioplina (digestat ali bioplinska gnojevka), proizvedenega z lastno bioplinarno na kmetiji.